
ÎN ATENȚIA ABSOLVENŢILOR INSTITUȚIILOR DE ÎNVĂȚĂMÂNT 	
DIN PROMOŢIA 2026

AGENŢIA JUDEŢEANĂ PENTRU OCUPAREA FORŢEI DE MUNCĂ COVASNA 
informează absolvenții instituțiilor de învățământ din PROMOŢIA 2026 că sunt așteptați (voluntar) să se înregistreze în evidențele instituției pentru a beneficia de toate serviciile gratuite, în scopul integrării acestora pe piața forței de muncă. 
Potrivit Legii 76/2002 prin absolvent al unei instituții de învățământ se înțelege persoana, în vârstă de minimum 16 ani, care a obținut o diplomă sau un certificat de studii, în condițiile legii, în una dintre instituțiile de învățământ, profesional, liceal (necondiționat de susținerea bacalaureatului), postliceal sau superior (obligatoriu licența-copie), de stat ori particular, autorizat sau acreditat în condițiile legii.
Absolvenții instituțiilor de învățământ se pot înregistra în evidența agenției pentru ocuparea forței de muncă în raza cărora își au domiciliul, ca persoane aflate în căutarea unui loc de muncă, conform celor ce urmează:
1. Înregistrarea absolvenților în evidența AJOFM ca persoane aflate în căutarea unui loc de muncă. Acte necesare: 
a. actul de identitate, 
b. diploma de absolvire sau adeverința din care să rezulte data absolvirii, 
c. Curriculum Vitae, 
d. cerere solicitare servicii de informare și consiliere profesională – tipizat,
e. cerere solicitare servicii de mediere pentru ocuparea unui loc de muncă - tipizat,
f. declarație pe proprie răspundere privind starea de sănătate - tipizat, 
g. acord de utilizare a datelor cu caracter personal - tipizat.
h. declarație tânăr Neets
[image: ]Formularele utilizate pentru înregistrarea în evidență pot fi descărcate de pe site-ul AJOFM Covasna secțiunea Comunicare, subsecțiunea Materiale informative
https://www.anofm.ro/covasna/formulare-utilizate-pentru-inregistrarea-in-evidenta-in-cazul-absolventilor-institutiilor-de-invatamant-2026/
 sau accesând codul QR alăturat.

Urmare a înregistrării, absolvenții beneficiază gratuit de servicii de informare și consiliere profesională, medierea muncii, servicii de formare profesională, precum și de sprijin financiar sub formă de măsuri de stimulare a ocupării forței de muncă (prime).
Dacă în perioada de 60 zile de la absolvire, adică 06.06.2026 – 04.08.2026 în cazul absolvenților liceelor respectiv 27.06.2026 – 25.08.2026 pentru absolvenții școlilor profesionale, având calitate de persoană în căutarea unui loc de muncă, absolventul se angajează cu normă întreagă, pentru o perioadă mai mare de 12 luni, beneficiază de o primă de inserție în valoare de 1980 lei.
Totodată AJOFM Covasna acordă în conformitate cu prevederile legale o Primă de stabilitate, care este este un sprijin financiar de până la 27.000 de lei, oferit tinerilor care se angajează pentru prima dată, pe o perioadă de doi ani. Aceasta este destinată menținerii locului de muncă, oferind 1000 lei lunar în primele 12 luni și 1250 lei lunar în următoarele 12 luni, condiția fiind ca solicitantul să aibă calitate de persoană înregistrată la AJOFM Covasna, în căutarea unui loc de muncă, și locul de muncă ocupat este primul loc de muncă.

2. Înregistrarea absolvenților ca șomer indemnizat.
Ulterior perioadei de 60 zile de la absolvire, adică 06.06.2026 – 04.08.2026 în cazul absolvenților liceelor respectiv 27.06.2026 – 25.08.2026 pentru absolvenții școlilor profesionale, absolvenții înregistrați care nu reușesc să se angajeze într-un loc de muncă adecvat calificării obținute, potrivit legislației în vigoare, beneficiază de indemnizație de șomaj în valoare de 330 de lei pe o perioadă de maxim șase luni, fiind o sumă fixă,  50%  din valoarea indicatorului social de referință (ISR) din anul 2026, care este de 660 de lei. 

Ajutorul se acordă absolvenților o singură dată pentru fiecare formă de învățământ absolvită, dacă la data solicitării nu a fost admis la o altă formă de învățământ.

